Document ID: /roh_data/filtered/Bilingualer_Corpus_de_rm.jsonl.gz/6

This is a text translated from German to Rumantsch Grischun.
Botschaft betreffend Verpflichtungskredit zur Erstellung einer Skateanlage auf dem Sport- und Freizeitareal Fontanivas in Ilanz

Sehr geehrte Frau Parlamentspräsidentin

Sehr geehrte Parlamentarierinnen, sehr geehrte Parlamentarier

Anlässlich der Sitzung vom 13. September 2023 hat das Gemeindeparlament Ilanz/Glion die Aufträge aus der Jugendsession Ilanz/Glion 2023 behandelt. Dabei hat das Gemeindeparlament einstimmig beschlossen, den Auftrag Skatepark in Ilanz zu unterstützen bzw. zu überwiesen. Der Auftrag Skatepark in Ilanz lautet wie folgt:

Der Gemeindevorstand wird beauftragt, in Zusammenarbeit mit einem Verein in Ilanz einen Skatepark zu errichten. Dies kann in Verbindung mit dem geplanten Pumptrack im Areal Fontanivas erfolgen. Eine Errichtung soll bis Herbst 2024 angestrebt werden.

Ausgangslage

Pumptrack

Der im Herbst 2021 gegründete Verein «a Glion» hat sich zum Ziel gesetzt, innovative Projekte und Ideen in den Bereichen Sport, Kultur und Freizeit in Ilanz zu planen und umzusetzen. Ein Projekt, welches dem Verein besonders am Herzen liegt und seit Jahren diskutiert wird, ist die Realisierung eines Pumptracks in Ilanz. Der Pumptrack in Fontanivas Ilanz soll eine Begegnungszone für Jung und Alt sein. Ein Platz, wo man sich sportlich austoben kann oder einfach dem bunten Treiben zuschaut. Der Standort in Fontanivas ist prädestiniert für einen Pumptrack, weil die bestehende Infrastruktur 

sinnvoll ergänzt wird.

Die Planung eines Pumptracks in Fontanivas wurde bereits anfangs 2022 angegangen und die Botschaft betreffend Beitrag an den Pumptrack Fontanivas in Ilanz sollte am 17. Mai 2022 dem Gemeindeparlament Ilanz/Glion vorgelegt werden. Aufgrund ungenügender Koordination der Projekte im Areal Fontanivas wurde die Behandlung des Traktandums sistiert.

In der Zwischenzeit konnte das Projekt und insbesondere die Nutzung des Trainingsplatzes auch mit dem Fussballverein US Schluein Ilanz geklärt werden. Der Fussballverein ist aufgrund der Anzahl Spielerinnen und Spieler, vor allem im Juniorenbereich, auf eine intensive Nutzung des Trainings- und Hauptplatzes in Fontanivas angewiesen. Wegen der intensiven Nutzung soll der bestehende Hauptplatz mit Naturrasen durch ein Kunstrasenfussballfeld, welches grössere Dimensionen aufweist, ersetzt werden. Dadurch kann der US Schluein Ilanz auf den Trainingsplatz verzichten und dieser kann für den geplanten Pumptrack genutzt werden.

Der Pumptrack wurde durch die Firma Think & Build Velosolutions GmbH entwickelt und geplant. Die Realisierung erfolgt durch den Verein «a Glion» und ist im Frühling/Sommer 2024 geplant. Die Gemeinde stellt die entsprechende Fläche im Baurecht zur Verfügung. Das Layout des Pumptracks ist sehr attraktiv und die geplante Anlage ansprechend. Ebenfalls wird ein bepflanzter Bereich mit Bänken fürs Verweilen erstellt. Zudem ist eine Veloreparaturstation vorgesehen.

Geplanter Pumptrack mit Aufenthaltsbereich auf dem Trainingsplatz Fontanivas in Ilanz.

Die Kosten für die Errichtung des Pumptracks betragen gemäss Kostenschätzung rund CHF 380'000.00 und werden grösstenteils durch Beiträge aus dem Sportfonds, des Veloclub Surselva, von Stiftungen, Partnern sowie privaten Gönnern und Sponsoren getragen. Die Gemeinde kann aufgrund des Gesetzes über die Förderung der Gesundheit, Prävention und Sport der Gemeinde Ilanz/Glion einen Beitrag für die Realisierung sprechen.

Kunstrasenfussballfeld

Nach einem regen Austausch mit dem Fussballverein US Schluein Ilanz wurde die Planung eines Kunstrasenfussballfeldes auf dem bestehenden Naturrasenfussballfeld angegangen. Die US Schluein Ilanz ist in der Ausbildung von Kindern und Jugendlichen sehr engagiert. Ein Kunstrasenfussballfeld erlaubt eine intensivere Nutzung als bei einem Naturrasen. Durch die grösseren Dimensionen kann der Wegfall des Trainingsplatzes kompensiert werden. Zudem wird derzeit in den Wintermonaten im Chur und Domat/Ems trainiert. Mit der Errichtung eines Kunstrasenfussballfeldes kann ganzjährig in Ilanz trainiert werden.

Die Spielfläche ist ganzjährig intensiv nutzbar und verursacht deutlich weniger Unterhaltskosten als Naturrasenflächen. Ein moderner Kunstrasen führt zu keiner erhöhten Verletzungsgefahr für die Spieler. Verbrennungen und Schürfungen, wie sie bei Kunstrasen der ersten Generation häufig vorkamen, gehören der Vergangenheit an. Die geplante Dimension des Kunstrasenfussballfeldes erlaubt Spiele bis zur 1. Liga. Der Platz wird als unverfüllter Rasen ausgeführt. Verfüllte Rasen (mit Sand und Granulat) finden für Spiele auf der Ebene Super League und Challenge League Anwendung. Ein unverfüllter Rasen verfügt über die fast identischen Spieleigenschaften wie die verfüllten Rasen, aber mit viel weniger Aufwand. Ebenso ist die Umweltbelastung durch Microplastik kein Thema.

Die Beleuchtung des Trainingsplatzes, welcher für den Pumptrack und die Skateanlage genutzt wird, wie auch des neuen Kunstrasenfussballfeldes muss ausgewechselt werden. Dabei können aufgrund der LED-Technologie der Stromverbrauch und die Energiekosten deutlich gesenkt werden. Zudem erfolgt eine bessere Ausleuchtung der entsprechenden Areale. Dadurch kann auch die Beleuchtung der umliegenden Gebiete reduziert werden.

Das geplante Kunstrasenfussballfeld auf dem bestehenden Naturrasenfussballplatz.

Die Kosten für die Errichtung des Kunstrasenfussballfeldes betragen gemäss ersten Kostenschätzungen rund 1.2 bis 1.5 Mio. CHF. Dabei kann mit einem Beitrag aus dem Sportfonds gerechnet werden. Zudem hat das Amt für Wirtschaft und Tourismus Graubünden (AWT) signalisiert, dass es bereit ist, eine Aufnahme des Kunstrasenfussballfeldes als KASAK-Anlage von regionaler Bedeutung und damit einhergehend eine Finanzierung des geplanten Kunstrasenplatzes in Ilanz zu prüfen. Der Beitragssatz ist dabei noch offen und wird durch das kantonale Departement für Volkswirtschaft und Soziales festgelegt. Weiter werden Stiftungen, Partner sowie private Gönner und Sponsoren um Beiträge angefragt. Die Gemeinde kann aufgrund des Gesetzes über die Förderung der Gesundheit, Prävention und Sport der Gemeinde Ilanz/Glion einen Beitrag für die Realisierung sprechen. Dies ist aufgrund der Investitionsbetrages voraussehbar. Ebenfalls sollen die Standortgemeinden der Vereine aus der IG Team Surselva angefragt werden. Die Trägerschaft des Projekts liegt bei der US Schluein Ilanz. Eine entsprechende Projektgruppe wurde bereits eingesetzt.

Skateanlage

Die Firma Think & Build Velosolutions GmbH wurde für die Entwicklung der Skateanlage herangezogen. Dabei ist insbesondere die Idee der Vervollständigung des Pumptracks mit einem Kidstrack entstanden. Durch den Einbezug der verschiedenen Partner können Synergien genutzt und Kosten eingespart werden. Für die Errichtung der Skateanlage wurde die Firma Vertical Technik AG kontaktiert. Diese Firma arbeitet ebenfalls mit der Think & Build Velosolutions GmbH zusammen.

Der Kidstrack ist insbesondere für die Benutzung mit Laufrädern gestaltet. Zudem kann dieser Teilbereich auch durch die Skaterinnen und Skater benutzt werden. Eine Anpassung der Übergänge zum Pumptrack ist mit der Errichtung des Kidstracks notwendig. Dadurch entsteht eine Einheit. Zur Erhöhung der Aufenthaltsqualität im Areal Fontanivas in Ilanz soll unter anderem eine öffentliche WC-Anlage sowie ein Innenbereich, welcher bei Veranstaltungen, für kleinere Gruppen oder auch als Pop-Up-Store genutzt werden könnte, erstellt werden. Dies kann durch die Platzierung eines RhB-Personenwagens erfolgen, welcher dem Verein «a Glion» bzw. der Gemeinde kostenlos zur Verfügung gestellt würde. Der Innenausbau sowie die entsprechenden Arbeiten am Personenwagen werden durch die Gemeinde in Zusammenarbeit mit dem Verein «a Glion» ausgeführt. Die Nutzung gilt es in einer Vereinbarung zu regeln.

Erweiterung des Pumptracks mit einem Kidstrack und Platzierung des RhB-Personenwagens.

Möglicher Ausbau des RhB-Personenwagens.

Für die Errichtung einer Skateanlage bestehen verschiedene Möglichkeiten. Einerseits kann die Skateanlage in das Gelände eingefügt werden, wobei Betonelemente errichtet werden (Skateanlage Obere Au in Chur). Andererseits können mobile Elemente gesetzt werden, welche künftig auch ausgetauscht und weiterentwickelt werden können. Hierfür ist eine feine und ebene Fläche aus Teer notwendig. Als Unterschied kann festgehalten werden, dass eine Ausführung in Beton im Profibereich weniger Rollwiderstand zur Folge hat. Die Kosten für die Ausführung in Beton sind jedoch rund dreimal höher als bei der Teerunterlage. Der vorliegende Vorschlag ist somit kostengünstiger und erlaubt einen einfachen Rückbau oder auch Ausbau der Elemente. Dabei werden die Elemente durch die Firma Vertical Technik AG unterhalten und können auch umgetauscht werden.

Die beabsichtigte Skateanlage wurde ebenfalls mit den Verfassern des Auftrags, welcher anlässlich der Jugendsession Ilanz/Glion 2023 eingegangen ist, besprochen. Ebenso wurde die Leiterin der Jugendarbeit Ilanz/Glion & Lumnezia in die Überlegungen miteinbezogen. Die Jugendlichen begrüssen das vorgeschlagene Setting und sind mit der Ausgestaltung der Skateanlage zufrieden. Die Skateanlage ergänzt die geplanten Projekte und integriert sich sehr gut in das Areal Fontanivas in Ilanz. Das Areal Fontanivas in Ilanz soll längerfristig für folgende Sportarten genutzt werden können: Beachvolleyball, Tennis, Fussball, Jogging, Velo, Schwimmen, Pumptrack (Skate, Velo, etc.) und Skate. 2009 bis 2013 gab es eine IG Kunstrasenfeld, welche bereits die Errichtung eines Kunstrasenfussballfeldes angegangen war. Im 2013 verfasste Roman Cantieni in der Funktion als Stadtrat von Ilanz ein Sport- und Freizeitkonzept für die mittlere Surselva. Die geplanten Entwicklungen waren bereits im 2013 im Areal Fontanivas in Ilanz vorgesehen. Dieses Konzept wurde im 2022 im Rahmen einer schulischen Arbeit aktualisiert. Das Projekt R(h)ein & Rauf wurde in den Konzeptgrundlagen berücksichtigt. Dabei ist von einem realistischen Realisierungszeitraum von 10 bis 15 Jahren auszugehen.

Übersicht des Areals Fontanivas mit dem Pumptrack, der Skateanlage und dem RhB-Personenwagen.

Visualisierung der geplanten Skateanlage auf dem Trainingsplatz Fontanivas in Ilanz.

Kosten

		Erstellung Kidstrack gemäss Kostenschätzung	CHF	66'043.70

		Think & Build Velosolutions GmbH

		Kostenanteil Anpassung der Beleuchtungsanlage	CHF	20'000.00

		Transport RhB-Personenwagen	CHF	10'000.00

		Fundamente und Aufbereitung RhB-Personenwagen	CHF	20'000.00

		Elemente Skateanlage gemäss Kostenschätzung	CHF	133'092.45

		Vertical Technik AG

		Einbau Fundation und Belag	CHF	82'839.05

		Entfernung bzw. Abbruch Belag	CHF	10'632.15

		Reserve	CHF	17'392.65

		Total inkl. MWST	CHF	350'000.00

Finanzierung

Die Realisierung des Pumptracks über den Verein «a Glion» und die Erstellung des Kunstrasenfussballfeldes über den Fussballverein US Schluein Ilanz stellt die beiden Vereine vor einer grossen Herausforderung, die Projekte erfolgreich finanzieren zu können. Die Bestrebungen die Projekte über Gönner und Sponsoren zu finanzieren wird in den nächsten Monaten durch die beiden Vereine angegangen. Eine zusätzliche Finanzierung der Skateanlage über Gönner und Sponsoren ist aufgrund der regionalen wirtschaftlichen Situation unwahrscheinlich bzw. unmöglich. Trotzdem können bei der Realisierung insbesondere Synergien mit dem Verein «a Glion», aber auch in Bezug auf die Erstellung von Leitungen mit dem Verein US Schluein Ilanz genutzt und Kosteneinsparungen erzielt werden. Zudem wird versucht, weitere Beiträge von Stiftungen und Organisationen für die Projekte zu generieren.

Ebenfalls ist in Betracht zu ziehen, dass der Auftrag für die Errichtung einer Skateanlage in Ilanz anlässlich der Jugendsession Ilanz/Glion von den Jugendlichen an die Gemeinde Ilanz/Glion eingereicht wurde und durch die Errichtung ein direkter Nutzen für Jugendliche aus unserer Gemeinde entsteht. Zudem besteht derzeit kein Skateverein, welcher als Trägerverein amten könnte.

Antrag

Aufgrund der vorangehenden Ausführungen stellt der Gemeindevorstand dem Parlament folgende Anträge:

auf die Vorlage sei einzutreten;

für die Erstellung einer Skateanlage auf dem Sport- und Freizeitareal Fontanivas in Ilanz sei ein Verpflichtungskredit von brutto CHF 350'000.00 zuzüglich einer allfälligen Teuerung zu gewähren;

der Gemeindevorstand sei zu ermächtigen, den Beschluss umzusetzen.

	Ilanz/Glion, den 3. Oktober 2023	Gemeindevorstand Ilanz/Glion

2

1
Messadi pertuccont credit d'impegn per la construcziun d'in indrez da skate sin igl areal da sport e temps liber Fontanivas a Glion

Preziada dunna presidenta dil parlament

Stimadas parlamentarias, stimai parlamentaris

A caschun dalla sesida dils 13 da settember 2023 ha il parlament communal Ilanz/Glion tractau las incumbensas dalla sessiun da giuventetgna dad Ilanz/Glion 2023. Il parlament communal ha decidiu unanimamein da sustener resp. d'acceptar l'incumbensa dil parc da skateboard a Glion. L'incumbensa secloma sco suonda:

La suprastonza communala vegn incumbensada da realisar a Glion in parc da skateboard en collaboraziun cun in'uniun. Quei sa succeder ensemen cun il pumptrack planisau egl areal Fontanivas. La finamira ei da realisar in tal parc entochen igl atun 2024.

Situaziun da partenza

Pumptrack

L'uniun «a Glion» fundada igl atun 2021 ha la finamira da planisar e da realisar a Glion projects ed ideas innovativas els secturs sport, cultura e temps liber. In project che stat specialmein a cor all'uniun e che vegn discutaus dapi onns ei la realisaziun d'in pumptrack a Glion. Il pumptrack a Fontanivas Glion duei esser ina zona da sentupada per pign e grond, in liug per far differentas disciplinas da sport ni semplamein per contemplar quei che cuora e passa. Igl areal da Fontanivas ei predestinaus per in pumptrack, perquei che l'infrastructura existenta vegn aschia cumpletada a moda raschuneivla.

La planisaziun d'in pumptrack han ins priu per mauns gia l'entschatta digl onn 2022. Igl era previu da presentar al parlament communal Ilanz/Glion il messadi davart la contribuziun al pumptrack Fontanivas ils 17 da matg 2022. Sin fundament d'ina coordinaziun insufficienta dils projects egl areal Fontanivas ei la deliberaziun dalla tractanda vegnida sistida.

El fratemp han ins saviu far ils sclariments necessaris davart il project e surtut davart il diever dalla plazza da trenament era cun l'uniun da ballapei US Schluein Ilanz. L'uniun da ballapei ei dependenta d'ina plazza da trenament e d'ina plazza principala a Fontanivas pervia dil diember da giugaduras e giugadurs, surtut el sectur dils juniors. L'idea ei ussa da remplazzar la plazza principala cun in pastget natural entras ina plazza pli gronda cun in pastget artificial che corrispunda meglier al diever intensiv. Aschia sa l'US Schluein Ilanz renunziar alla plazza da trenament e quella sa vegnir nezegiada per il pumptrack planisau.

Il pumptrack sviluppau e planisau dalla firma Think & Build Velosolutions GmbH vegn realisaus dall'uniun «a Glion» e duei esser promts la primavera/stad 2024. La vischnaunca metta a disposiziun la surfatscha corrispundenta en dretg da construcziun. Il layout dil pumptrack ei fetg attractivs ed igl implont s'integrescha bein el contuorn. Igl ei era planisau d'inverdir ina part digl areal e da plazzar bauns da seser. Ultra da quei eis ei previu da realisar ina staziun per pinar velos.

Il pumptrack planisau cun la zona da recreaziun sin la plazza da trenament Fontanivas a Glion.

Ils cuosts per realisar il pumptrack muntan tenor ina calculaziun approximativa a ver CHF 380'000.00. El vegn finanziaus per gronda part cun contribuziuns dil fond da sport, dil club da velo Surselva, da fundaziuns, partenaris, donaturs e sponsurs privats. La vischnaunca sa conceder ina contribuziun a basa dalla lescha davart la promoziun dalla sanadad, dalla prevenziun e dil sport dalla vischnaunca Ilanz/Glion.

Plazza da ballapei cun pastget artificial

Suenter discussiuns intensivas cun l'uniun da ballapei US Schluein Ilanz han ins decidiu da planisar ina plazza da ballapei cun pastget artificial sin la plazza existenta cun pastget natural. L'US Schluein Ilanz s'engascha fermamein ella promoziun dils affons e dils giuvenils. Ina plazza da ballapei cun pastget artificial sa vegnir duvrada pli intensivamein ch'ina tala cun pastget natural. Quella vegn ad haver dimensiuns pli grondas e cumpensar aschia la plazza da trenament che vegn duvrada per il pumptrack. Ultra da quei trenescha l'uniun da ballapei actualmein a Cuera ed a Domat duront ils meins d'unviern. Ina plazza da ballapei cun pastget artificial lubescha all'uniun da trenar igl entir onn a Glion.

La surfatscha da giug sa vegnir duvrada igl entir onn a moda intensiva e caschuna considerablamein pli paucs cuosts da manteniment che surfatschas da pastget natural. In pastget artificial modern caschuna buca dapli blessuras allas giugaduras ed als giugadurs. Ins sto buca temer pli da s'arsentar ni sesgriflar. Quei ei savens stau il cass sin pastgets artificials dall'emprema generaziun. La dimensiun planisada dalla plazza da ballapei cun pastget artificial lubescha da dar giugs entochen l'emprema ligia. La plazza vegn realisada cun in pastget nunempleniu. Pastgets empleni (cun sablun e granulat) ein necessaris per giugs sin nivel dalla Super League e Challenge League. In pastget nunempleniu dispona da caracteristicas da giugar bunamein identicas sco in pastget empleniu, mo sto buca vegnir mantenius aschi intensivamein. Era la contaminaziun cun microplastic ei aschia negin tema.

L'illuminaziun dalla plazza da trenament che vegn duvrada per il pumptrack ed il parc da skateboard sco era quella dalla plazza da ballapei cun pastget artificial sto vegnir remplazzada. Grazia alla tecnologia da LED san il consum d'electricitad ed aschia ils cuosts d'energia vegnir sbassai fermamein. Ultra da quei vegnan ils areals corrispundents ad esser illuminai meglier che avon. Quei lubescha era da reducir l'illuminaziun els territoris vischinonts.

La plazza da ballapei cun pastget artificial sin la plazza da ballapei existenta cun pastget natural.

Ils cuosts per realisar la plazza da ballapei cun pastget artificial muntan tenor empremas calculaziuns approximativas a ver 1.2 entochen 1.5 miu. CHF. Ins sa quintar cun ina contribuziun dil fond da sport. Ultra da quei ha igl Uffeci per economia e turissem dil Grischun signalisau la promtadad d'examinar, schebein la plazza da ballapei cun pastget artificial a Glion sa vegnir integrada el concept d'implonts da sport d'impurtonza regiunala ed aschia profitar da contribuziuns. La tariffa da contribuziun ei aunc aviarta e vegn determinada dil Departament d'economia e fatgs socials. Ultra da quei vegn l'uniun a suttametter damondas da contribuziun a fundaziuns, partenaris, donaturs e sponsurs privats. La vischnaunca Ilanz/Glion sa conceder ina contribuziun alla realisaziun a basa dalla lescha davart la promoziun dalla sanadad, dalla prevenziun e dil sport. Ina tala ei previsibla sin fundament dalla summa d'investiziun. Igl ei era previu da dumandar ina contribuziun dallas vischnauncas da domicil dallas uniuns participadas alla cuminonza d'interess Team Surselva. Il project vegn purtaus dall'US Schluein Ilanz. Ina gruppa da project ei gia installada.

Parc da skateboard

La firma Think & Build Velosolutions GmbH ei vegnida consultada per sviluppar il parc da skateboard. Quella ha giu l'idea da cumpletar il pumptrack cun in kidstrack. Cun involver differents partenaris eis ei pusseivel da trer a nez sinergias e da spargnar cuosts. Per installar il parc da skateboard han ins contactau la firma Vertical Technik AG. Quella collaborescha medemamein cun la Think & Build Velosolutions GmbH.

Il kidstrack ei adattaus surtut per velos senza pedalas. El sa denton era vegnir duvraus dallas skatistas e dils skatists. El rom dalla realisaziun dil kidstrack eis ei – per crear in’unitad – necessari d'adattar ils vials che meinan al pumptrack. Per augmentar la qualitad da recreaziun egl areal Fontanivas a Glion eis ei previu da construir tualettas publicas e da metter a disposiziun ina localitad che savess vegnir nezegiada a caschun d'occurrenzas, per gruppas pintgas ni era per realisar ina stizun da pop-up. Ina pusseivladad fuss per exempel da plazzar leu in vagun da persunas dalla Viafier retica che vegness mess a disposiziun gratuitamein all'uniun «a Glion» resp. alla vischnaunca. Las construcziuns interiuras ed exteriuras necessarias fagess la vischnaunca en collaboraziun cun l'uniun «a Glion». Il diever dalla localitad fuss da reglar en ina cunvegna corrispundenta.

Il pumptrack che vegn cumpletaus cun in kidstrack ed in vagun da persunas dalla Viafier retica.

Ina varianta pusseivla d’endrizzar il vagun da persunas dalla Viafier retica.

Per realisar in parc da skateboard dat ei differentas pusseivladads. D'ina vart sa el vegnir integraus el territori cun elements da betun (parc da skateboard Obere Au a Cuera). Da l'autra vart dat ei la pusseivladad da crear in tal cun elements mobils ch'ins sa era remplazzar e sviluppar vinavon el futur. Per quella varianta drova ei ina surfatscha da catram fina ed uliva. La differenza consista el fatg ch'in implont en betun ha ina surfatscha cun meins resistenza da rullar per profis. Ils cuosts per la varianta en betun ein denton ver treis gadas pli aults che quels per ina surfatscha da catram. La proposta presenta ei damai pli favoreivla e lubescha ina demontascha ni in'integraziun d'elements novs pli sempla. Ils elements vegnan manteni dalla firma Vertical Technik AG e san era vegnir remplazzai cun auters.

Il parc da skateboard planisau ei era vegnius discutaus cun las auturas ed ils auturs dall'incumbensa surdada alla vischnaunca a caschun dalla sessiun da giuventetgna dad Ilanz/Glion 2023. Era la menadra dalla lavur da giuvenils dad Ilanz/Glion & Lumnezia ei vegnida integrada ellas ponderaziuns. Ils giuvenils beneventan il setting proponiu ed ein cuntents cun il concept dil parc da skateboard. Quel cumpletescha ils projects planisai e s'integrescha fetg bein egl areal Fontanivas a Glion. Igl areal duei porscher a liunga vesta l'infrastructura necessaria per las suandontas disciplinas: beachvolley, tennis, ballapei, jogging, velo, senudar, pumptrack (skateboard, velo, etc.) e skateboarding. Ils onns 2009 entochen 2013 ha ei dau ina cuminonza d'interess cun il num IG Kunstrasenfeld che haveva gia priu en mira da realisar ina plazza da ballapei cun pastget artificial. 2013 ha Roman Cantieni en sia funcziun sco cusseglier dil marcau da Glion elavurau in concept da sport e da temps liber per la Surselva centrala. Ils svilups planisai egl areal Fontanivas a Glion duevan vegnir realisai igl onn 2013. Quei concept ei lu vegnius actualisaus 2022 el rom d'ina lavur da scola. Il project R(h)ein & Rauf ei vegnius risguardaus ellas basas da concept. Per metter en vigur quel ston ins quintar cun in temps da realisaziun realistic da 10 tochen 15 onns.

Survesta digl areal Fontanivas cun il pumptrack, il parc da skateboard ed il vagun da persunas dalla Viafier retica.

Visualisaziun dil parc da skateboard planisau sin la plazza da trenament Fontanivas a Glion.

Cuosts

		Realisar il kidstrack tenor la calculaziun approximativa	CHF	66'043.70

		Think & Build Velosolutions GmbH

		Cuosts per adattar igl indrez d'illuminaziun	CHF	20'000.00

		Transport dil vagun da persunas dalla VR	CHF	10'000.00

		Fundaments ed adattaziuns dil vagun da persunas dalla VR	CHF	20'000.00

		Elements dil parc da skateboard tenor calculaziun	CHF	133'092.45

		approximativa Vertical Technik AG

		Construir il fundament e la cuvrida	CHF	82'839.05

		Allontanar resp. disfar la cuvrida	CHF	10'632.15

		Reserva	CHF	17'392.65

		Total incl. TPV	CHF	350'000.00

Finanziaziun

Recaltgar las finanzas per realisar in pumptrack ed ina plazza da ballapei cun pastget artificial ei ina gronda sfida per las duas realisaturas, l'uniun «a Glion» e l'uniun da ballapei US Schluein Ilanz. Ellas vegnan ad iniziar ils proxims meins lur stentas per finanziar ils projects cun agid da donaturs e sponsurs. Ina finanziaziun supplementara dil parc da skateboard sur fauturs e sponsurs vegn ad esser nunprobabla resp. nunpusseivla sin fundament dalla situaziun economica regiunala. Tuttina eis ei pusseivel da trer a nez sinergias surtut cun l'uniun «a Glion», denton era cun l'US Schluein Glion e da spargnar cuosts quei che pertucca la realisaziun dils conducts. Ultra da quei emprov'ins da generar ulteriuras contribuziuns da fundaziuns e d'organisaziuns.

En pli eis ei da considerar che l'incumbensa da realisar in parc da skateboard ei vegnida inoltrada alla vischnaunca dad Ilanz/Glion el rom dalla sessiun da giuventetgna dad Ilanz/Glion. Ina realisaziun da quei project porta damai in avantatg direct als giuvenils da nossa vischnaunca. Ultra da quei dat ei actualmein negina uniun da skateboarding che savess sustener il project.

Proposta

Sin fundament dallas explicaziuns precedentas fa la suprastonza communala las suandontas propostas al parlament communal:

d'entrar ella fatschenta;

da conceder in credit d'impegn da CHF 350'000.00 brutto incl. in'eventuala carischia per realisar in parc da skateboard sin igl areal da sport e da temps liber Fontanivas a Glion;

d'autorisar la suprastonza communala da realisar il conclus.

	Ilanz/Glion, ils 3 d'october 2023	Suprastonza communala Ilanz/Glion

3

1